钦定古今图书集成/明伦汇编/氏族典/第538卷 > 石三畏
## 钦定古今图书集成/明伦汇编/氏族典/第538卷 > 石三畏

按《明外史曹钦程传》：“石三畏，交河人。知文登、曹二县，
大著贪声。御史陈九畴荐之，遂获行取。赵南星秉铨，
出为王府长史。故事，外吏行取无为王官者，三畏大
恨。未几，魏忠贤得志，三畏谄附之，给事中李恒茂因
为讼冤。崔呈秀复荐三畏，遂授御史，为忠贤十孩儿
之一。又倚呈秀为荐主，锻成杨、左之狱，咆哮特甚。一”
日赴戚畹宴，魏良卿在焉。三畏醉，误令优人演《刘瑾
酗酒》一剧。忠贤闻，大怒，削籍归。忠贤残借忤珰名，起
故官。为南京御史朱纯所劾，罢去。